Snøballkrig

Snøballkrig er ei form for leikeslåsting ved hjelp av snøballar. Snøballkrig er ein tradisjonell leik blant ungar og ungdom, men blir ofte forbode fordi grus, is og stein i snøballane kan føra til alvorlege skader.

 Historie 
mini|Veggmåleri av ein snøballkrig frå om lag 1400.
Snøballkrig er kjent frå fleire mellomalderskildringar. Bilete av slik leik kunne brukast til å illustrera vintertid i kalenderar og liknande.Bridget Ann Henisch: «Chapter 1: In Due Season» frå The Medieval Calendar Year Folk av høg byrd kunne godt mora seg med snøballkasting. Det finst mellom anna ei forteljing om kong Frans I av Frankrike som saman med hoffolk prøvde å innta eit hus ved hjelp av snøballar.Jeffrey Kahan: «Salamanders and Snowballs: Thematic Stability and Plot Reconfiguration in the Fictional Histories of Francois 1»

 Store snøballkrigar 
Vilniusbuar i hundretal samlar seg årleg til snøballkrig under feiringa av užgavėnės, ei litauisk karnevalshøgtid med heidenske røter.Vilnius Festivals

Under den amerikanske borgarkrigen fann ein ovstor snøballkrig stad blant soldatar i hæren for Nord-Virginia. Den 29. januar 1863, etter eit kraftig snøfall ved Rappahannock-elva, byrja texanske soldatar å kriga mot kvarandre, før krigarane slo seg saman om åtak på andre grupper for moro skuld. Kampen utarta seg til eit snøkaos der 9 000 menn skal ha vore med. Bråket frå slostinga førte til at nordstatsstyrkene på andre sida av Rappahannock-elva frykta eit åtak, og førte til mange små og to alvorlege skader. Kort tid etter hendinga forbaud generalløytnant James Longstreet soldatane i hæren å kasta snøball.An Illustrated History of the Fourth Texas Infantry

Verdas største dokumenterte snøballkrig blei halden 10. februar 2006 av 3 745 deltakarar ved Michigan Technological University.MichiganTech World Records

 Meisterskap 
«Yukigassen» (japansk for 'snøballkrig') er ein meisterskap i snøballkrig som blei starta i Japan. Det er blitt halde turneringar i Japan, Finland, Noreg og Australia.

 Snøballkrig i kulturen 
Teikneseriefigurane Tommy og Tigern er i mange historier innblanda i snøballkrigar, til dømes mot kvarandre eller mot Tommy sin erkefiende Marianne.

Dokumentarserien Snøballkrigen, send januar 2011 på NRK, portretterte ein årleg Snøballkrig-festival i Vardø i Finnmark, menneska rundt og byen.

 Sjå òg 
 Matkrig
 Putekrig
 Snøvasking

 Kjelder 
 Denne artikkelen bygger på «Snöbollskrig» frå , «Snowball fight» og «Yukigassen» frå  den 13. januar 2008. 


 Fotnotar 

 Bakgrunnsstoff 

 Yukigassen Noreg

Kategori:Leik
Kategori:Snø